als_Latn dik_Latn sag_Latn
06/06/2017
Lajmi është konfirmuar nga Departamenti i Shtetit në Uashington, që ka deklaruar se bëhet fjalë për numrin dy të misionit diplomatik në kryeqytetin kinez, David Rank.
Mediat amerikane raportojnë se dorëheqja e Rank erdhi pas njoftimit të javës së kaluar të presidentit Trump, për tërheqjen e Amerikës nga marrëveshja e Parisit për klimën.
Një vendim ky, që sipas Trump do të mbrojë ekonominë amerikane, por që nuk u mirëprit nga liderët në mbarë botën.
Në një mbledhje me stafin e ambasadës, Rank tha se nuk mund ta mbështesë një vendim të tillë dhe se do të njoftojë autoritetet amerikane dhe kineze për tërheqjen e tij nga detyra.
“New York Times” citon disa miq të zotit Rank të thonë se, ai ishte shumë irrituar nga politikat e Shteteve të Bashkuara kundrejt Kinës, sidomos sa i takon ndryshimeve klimaterike.
“Zoti Rank mori një vendim personal. Ne vlerësojmë angazhimin disavjeçar të tij në shërbimin diplomatik”, ka deklaruar ndërkohë Departamenti i Shtetit.
Rank, që mori detyrën në janar 2016, de fakto ishte diplomati më i lartë amerikan në Kinë dhe shërbente si ambasador në detyrë. Terry Branstad, i zgjedhuri nga presidenti Trump për postin në fjalë, do të marrë zyrtarisht detyrën më vonë gjatë qershorit.
/ Top Channel
- "Dasma e shekullit" në Argjentinë
- Qëlloi prindërit, i tronditur në gjykatë
- Operacion masiv antikanabis, RENEA zbarkon në Dukagjin
- Mesdheu “digjet”, veriu përmbytet
- Hong Kongu feston 20 vjetorin e shkëputjes nga Britania
- J-Lo tregon “anën” e saj të fortë
- Qyteti pyll (FOTO)
- Duka: Trajneri i ri ka kusht kualifikimin për në Euro 2020
- Vrasja e mjekut, dyshohet pronësia; arratiset autori
- Vritet me armë zjarri, 40 vjeçari në Shkodër
unk als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn